# 5. Rematando

# Reflexionamos sobre o camiño percorrido

# Poñemos en común as propostas

Chegamos á última parte do REA, agora toca facer unha reflexión final e sacar conclusións sobre o traballo realizado por todos os grupos da aula. Imos dividir esta quinta fase en tres partes que nos permitan visualizar o traballo de compañeiros e compañeiras, achegar e recibir as suxestións sobre os traballos.

## Expoñemos

Organizamos a exposición dos mapas realizados. Buscaremos un espazo que nos permita compartir o traballo co resto do colexio; para iso colocaremos os nosos traballos no salón de actos ou os corredores do colexio.

## Debatemos

Organizamos un debate na aula, seguindo os pasos que xa vimos na fase tres, para escoller as propostas que creemos que son máis interesantes de cara á mellora da vida do concello onde vivimos.

## Avaliamos

Empregamos a rúbrica de coavaliación para reflexionar sobre o traballo do resto de grupos.

## Audio

audio/mpeg

# Rúbrica

Rúbrica de coavaliación
| Excelente | Satisfactorio | Ben | Insuficiente
--- | --- | --- | --- | ---
Deseño do mapa | O deseño do mapa está moi coidado, todos os topónimos son orixinais, creáronse puntos de interese en cada parroquia e están ben documentados con páxinas de Agueiro, ás que se accede desde os códigos QR. (2.5) | O deseño do mapa está coidado, a maioría os topónimos son orixinais, creáronse puntos de interese en cada parroquia e están ben documentados con páxinas de Agueiro, ás que se accede desde os códigos QR. (1.75) | O deseño do mapa é mellorable, algúns dos topónimos son orixinais, faltan puntos de interese en unha ou dúas parroquias e están pouco documentados con páxinas de Agueiro, ás que se accede desde os códigos QR.r (1.3) (1.50) | O deseño do mapa é mellorable, poucos topónimos son orixinais, faltan puntos de interese en máis de dúas parroquias e están mal documentados con páxinas de Agueiro. Os códigos QR non esan ben creados. (1.25)
Texto informativo | Desenvólvense todos os apartados do texto de maneira que todos datos están no lugar que lles corresponde seguindo o esquema proposto. (2.5) | Desenvólvense os apartados do texto de maneira que a maioría dos datos están no lugar que lles corresponde seguindo o esquema proposto. (1.75) | Desenvólvense case todos os apartados do texto pero algúns datos non están no lugar que lles corresponde. Non se sigue exactamente o esquema proposto. (1.50) | Non se desenvolven os diferentes apartados do texto. Os datos non están no lugar que lles corresponde e non se segue o esquema proposto. (1.25)
Texto argumentativo | No texto deféndense de maneira moi ben argumentada cinco elementos que deberíamos ter no concello onde vivimos. (2.5) | No texto deféndense de maneira ben argumentada catro elementos que deberíamos ter no concello onde vivimos. (1.75) | No texto deféndense tres elementos que deberíamos ter no concello onde vivimos. (1.50) | Non se argumenta ben ningunha das demandas que facemos. (1.25)
Exposición | O equipo preparou a exposición do seu traballo e esta realizouse correctamente de maneira que todos os seus membros expuxeron os contidos seguindo un guión sen facer unha lectura dos textos. (2.5) | O equipo preparou a exposición do seu traballo e esta realizouse de maneira que a maoiría dos seus membros expuxeron os contidos seguindo un guión sen facer unha lectura dos textos. (1.75) | O equipo preparou pouco a exposición do seu traballo e esta realizouse de maneira que poucos dos seus membros expuxeron os contidos seguindo un guión sen facer unha lectura dos textos. (1.50) | O equipo non preparou a exposición do seu traballo e esta realizouse de maneira que a maioría dos seus membros fixeron unha lectura rápida dos textos. (1.25)
Traballo de equipo | Todos os membros do equipo participaron de maneira activa asumindo en todo momento os roles que lle foron asignados. (2.5) | A maioría membros do equipo participaron de maneira activa asumindo os roles que lle foron asignados. (1.75) | Poucos membros do equipo participaron de maneira activa e asumiron os roles que lle foron asignados. (1.5) | O equipo tivo un funcionamento cheo de tensións e os seus membros non colaboraron de maneira activa na maioría das tarefas. (1.25)

Elaboración propia - Proxecto cREAgal. Rúbrica de coavaliación (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Último paso polo diario de aprendizaxe

  Xa remataches este REA e agardamos que che fora entretido e de utilidade. Aproveita este último paso para pechar o teu diario de aprendizaxe e reflectir a túa opinión sincera sobre o proceso de consecución dos retos e sobre a túa participación. Pensa tamén en como avaliaches o traballo dos teus compañeiros e compañeiras.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)